אירוויזיון 1957

אירוויזיון 1957 (, ) הייתה האירוע השני של תחרות הזמר של האירוויזיון. התחרות נערכה ב-3 במרץ 1957, באולם גרוסר זנדזאל דס הזישן רונדפוקס, הממוקם בעיר פרנקפורט שבגרמניה המערבית. היא הופקה על ידי איגוד השידור האירופי ורשות השידור הגרמנית ARD. אנאיד איפליקיאן הנחתה את אירוויזיון 1957, שכמו באירוע הקודם הוצג בעיקר כתוכנית רדיו, חרף העלייה במספר האנשים הצופים בטלוויזיה ביתית בו.

עשר מדינות השתתפו בתחרות זו. אוסטריה, דנמרק והממלכה המאוחדת רשמו את הופעתן הבכורה והצטרפו לאירוויזיון.

בתום ספירת הקולות זכתה הנציגה ההולנדית קורי ברוקן, שביצעה את השיר "Net als toen", במקום הראשון. השיר נכתב והולחן על ידי וילי ואן המרט וגווס יאנסן. זה היה הניצחון הראשון מתוך חמישה של הולנד באירוויזיון.

 מיקום 
ימין|ממוזער|250px|גרוסר זנדזאל דס הזישן רונדפוקס, פרנקפורט, אולם התחרות
אירוויזיון 1957 התקיימה בעיר פרנקפורט, אחת הערים הגדולות ביותר בגרמניה המערבית. הוא נערך באולם גרוסר זנדזאל דס הזישן רונדפוקס, אולם קונצרטים ואולפן טלוויזיה לשעבר. כיום הוא משמש בעיקר להצגות ומחזות זמר.

לאחר שנחרבה בקרבות מלחמת העולם השנייה, פרנקפורט בנתה את עצמה מחדש עד שנות ה-50, והפכה למוקד פיננסי חשוב באירופה. את רוב עלויות הבנייה שילמו ארגונים בינלאומיים ופיננסיים כאחד. בשנת 1957, כשבוע לפני האירוע, הסתיימה בנייתו של אחד מגורדי השחקים הגבוהים בעיר.

יש הטוענים כי איגוד השידור האירופי בחר בגרמניה לארח את האירוויזיון השני בשטחה, כיוון שהיא הגיעה למקום השני בשנת 1956, עם השיר "Im Wartesaal zum großen Glück" של וולטר אנדראס שוורץ. הדבר לא אושר אף פעם על ידי גורם רשמי ממארגני התחרות.

 פורמט 
באירוויזיון 1957 בוצעו שני שירים השונים באורכם באופן משמעותי מהאחרים: השיר האיטלקי, "Corde della mia chitarra" בביצוע של נונציו גאלו, נמשך כחמש דקות, ואילו השיר הבריטי, "All" בביצועה של פטרישיה ברדין, נמשך כשתי דקות בלבד. לאחר התחרות הגביל איגוד השידור האירופי את אורך השירים לשלוש דקות בערך.

בניגוד לשנה הקודמת, באירוויזיון 1957 אפשר האיגוד לצמדים מוזיקליים להשתתף בתחרות. נציגי דנמרק, בירטה וילקה וגוסטב וינקלר, היו הצמד הראשון שעלה על בימת התחרות. בתום ההופעה שלהם, הזוג התנשק במשך כחצי דקה – הדבר עורר את חמתם של כמה פלגים שמרניים בחלק מהמדינות המשתתפות באירוע.

 המדינות המשתתפות 

כל שבע המדינות שהתחרו באירוויזיון 1956, השתתפו גם באירוע זה. אליהן הצטרפו אוסטריה, דנמרק והמממלכה המאוחדת; אוסטריה ודנמרק רצו בכל מאודם להשתתף בתחרות ב-1956, אך החמיצו את מועד ההרשמה. גם הממלכה המאוחדת הייתה, לכאורה, צפויה להשתתף, אולם בינואר 2017 איגוד השידור האירופי הצהיר כי מדובר בספקולציה של מעריצי התחרות. כשהאומה הבריטית הצטרפה לתחרות בשנת 1957, הצהיר האיגוד כי חלק מהשינויים שבוצעו בפורמט האירוויזיון התבססו על פסטיבל הזמר הבריטי של ה-BBC.

 מנצחים 
כל הופעה נוהלה על ידי המנצח שניצח על התזמורת.

+ תוצאות אירוויזיון 1957 סדר  מדינה  שפה  ביצוע  שם השיר בשפת מקור  שם השיר בעברית  מיקום  ניקוד1   בלגיה  הולנדית  בוביאן סחופן  Straatdeuntje  קול רחוב  8  52   לוקסמבורג  צרפתית  דניאל דופרה  Amours mortes (tant de peine)  אהבה מתה (כל כך הרבה כאב)  4  83   הממלכה המאוחדת  אנגלית  פטרישיה ברדין  All  הכל  7  64   איטליה  איטלקית  נונציו גאלו  Corde della mia chitarra  המיתרים של הגיטרה שלי  6  75   אוסטריה  גרמנית  בוב מרטין  Wohin, kleines Pony?  לאן, פוני קטן?  10  36   הולנד  הולנדית  קורי ברוקן  Net als toen  בדיוק כמו אז  1  317   גרמניה  גרמנית  מרגוט הילשר  Telefon, Telefon  טלפון, טלפון  4  88   צרפת  צרפתית  פול דז'רדן  La belle amour  האהבה היפה  2  179   דנמרק  דנית  בירטה וילקה וגוסטב וינקלר Skibet skal sejle i nat  הספינה עוזבת הלילה  3  1010   שווייץ  צרפתית  ליס אסיה  L'enfant que j'étais  הילד שהייתי  8  5

 מבצעים חוזרים בתחרות 
מבצעמדינהשנים קודמותליס אסיה שווייץ1956 (מקום ראשון)קורי ברוקן הולנד1956

 לוח תוצאות 
+ תוצאות ההצבעה סך הנקודות           בלגיה 5  1  2    2            לוקסמבורג 8            3  4  1   הממלכה המאוחדת 6  2       1  1     1  1 איטליה 7    1      2     2  1  1 אוסטריה 3          1     2    הולנד 31  7  3  4  1   6  1  1  3  5 גרמניה 8      6       1      1 צרפת 17    2   6  1      2  4  2 דנמרק 10         5    3  2    שווייץ 5   2    1      1    1 

 קישורים חיצוניים 


 אירוויזיון 1957, באתר האירוויזיון הרשמי
 היסטוריית ההצבעות של אירוויזיון 1957

 הערות שוליים 

*
1957
קטגוריה:1957 במוזיקה
קטגוריה:פרנקפורט: תרבות
1957